Udruga \"Nastavnici organizirano\" peticijom će od Ministarstva obrazovanja, znanosti i sporta tražiti da kao odgojnu mjeru za učenike osnovnih škola uvede suspenziju s nastave.

– Ne mogu vrijeme svih učenika potrošiti na borbu s jednim – ukratko je sažela smisao odgojne mjere Sanja Lukić, potpredsjednica Udruge. Razlog da se traži takva mjera je sve više učenika koji ometaju nastavu i čine je neizvedivom.

Suspenzija bi u praksi značila udaljavanje učenika s nastave te pozivanje roditelja da dođe po njega. Ako roditelj ne može doći, učenik bi bio u drugoj prostoriji.

– Stručni suradnici su uglavnom protiv represivnih mjera, no mi si ne možemo dopusti luksuz da s tim učenikom na satu razgovaramo i dođemo do uzroka njegovih problema. Mi samo moramo o problemu javiti roditeljima i stručnim službama – kaže Lukić, napominjući da sustav suspenzije imaju SAD i skandinavske zemlje. Peticiju, koja još traje, a već imaju oko 6500 potpisa, uskoro će uručiti Ministarstvu.

>>Dojavu o bombi u školi u Čakovcu izmislio je učenik zbog – ispita